Guest – Kuiergaste | Toortsie, Kameel en Bokbaaivygie se blog
← Toortsie se Toeka Tokkel oor stad/dorp
Persverklaring oor LCHF Resepteboek – Jan Greyling →
Guest – Kuiergaste
Posted on Julie 14, 2016	by Toortsie
Daily prompt onderwerp: Guest
Gaste. Kuiergaste. Wat ‘n lekkerte! Veral nadat my kuiergaste net vanoggend weg is. ‘n Ou skoolmaat van my, ons pa’s was saam op plaasskool en toe was ons ook weer al die jare saam in die klas, het kom kuier. Hy en sy vrou. En hulle het pas geland by ons, toe praat hy van iemand wat sommer naby ons woon. Ons bel hulle en dadelik is hulle gereed om saam met ons te kom braai. Dís nou wat ek lekkerte noem!
Die naweek was van my kinders by die huis en in die vorige week, ander gaste.
Soms kan gaste te veel ook raak as jou tyd min is en daar groot goed is wat gedoen moet word, maar eintlik kry ons normaalweg nie só baie gaste dat ek voel dit raak te erg nie.
Die samesyn van mense, saam skerts, saam lag, saam eet. Wat kan meer opbouend wees? ‘n Gevoel van ‘behoort’, ‘n gevoel van ‘ek word aanvaar’, ‘mense is lief vir my nes ek is’, ‘ek is goed genoeg’. Dis van die gevoelens wat mens kry as iemand sommer by jou inval, die wonder dat iemand behoefte het om tyd met my te spandeer! WOW!
Dankie Chris en G dat julle tyd ingeruim get om by ons aan te kom. Dit beteken vir my baie.
Toorsie by Finesse: Verrassing!
11 Responses to Guest – Kuiergaste
Julie 14, 2016 om 7:51 vm
Jy laat my dink aan my twee wonderlik gasvrye skoonsussies – mense van julle kaliber is absoluut kosbaar!
Julie 14, 2016 om 8:22 vm
Dankie! Dis maar nie dat ek heeldag kuiergaste het nie, hoor! Dís hoekom ek so opgewonde raak as hier mense kom. Onthou ek werk nie bedags tussen mense nie. Ek dink dan is jy nie altyd lus vir mense nie.
Julie 14, 2016 om 9:08 vm
Dis besonders om sulke gaste te kan verwelkom. Ek is nie mal oor die ongewenste gaste wat op mens teer nie.
Julie 14, 2016 om 10:02 vm
Ja, ongewenste gaste wat op jou teer is natuurlik iets heeltemal anders. 🙂
Julie 14, 2016 om 10:51 vm
Ek het ongelukkig eerstehandse ondervinding hier in NZ opgedoen. Dis nou omdat mens te goedhartig van aard is, dan word mens misbruik.
Julie 14, 2016 om 10:32 vm
Dis heerlik as iemand kuier omdat hulle van jou hou…mens voel aan wanneer die motief vals is.Lekker gekuier saam met jou en goeie vriende,Toortsie.
Julie 14, 2016 om 10:45 vm
Ja, warmte kan nie geveins word nie.
Julie 14, 2016 om 12:54 nm
Dis waar jy kry gaste wat by jou wil kuier, en gaste wat jou gebruik as slaapplek. My ma het my eenkeer daaroor vasgevat…. ons het nie die geld gehad om kort-kort Randburg toe te gaan nie. Wanneer ons dan na maande by my ma hulle afpak was daar soveel mense wat ons graag wou besoek, dat ons onwetend skoon by my ma hulle verby gekuier het.
Een van my gawes is gasvryheid…. nou kan ek dit sowaar nie meer gebruik nie; die voëlnes het skaars plek vir my en Ken 😦
Julie 14, 2016 om 1:10 nm
Jy het jou lewe lank jou deel gedoen, maar jy het nou ‘n baie waar ding genoem. By ons strandhuis was ek nogals fyn ingestel op mense wat ‘slaapplek soek’ en mense wat by ons kom kuier. My kinders kon ook altyd vriende nooi wat by hulle kom kuier, maar ongelukkig nie eintlik die wat net ‘n blyplek soek by die see nie.
Julie 15, 2016 om 12:25 nm
Langenhoven het gese;
en een wat mens nogal laat dink:
Julie 15, 2016 om 2:17 nm
Hy was ‘n slim man! 😉